|  |  |  |  |  |  |
| --- | --- | --- | --- | --- | --- |
| AI 8lk – Arvosana viisi **S1 Vuorovaikutustilanteissa toimiminen**   * vahvistetaan edelleen taitoa toimia erilaisissa, myös koulun ulkopuolisissa, vuorovaikutustilanteissa * syvennetään taitoa ymmärtää omasta ja muiden sekä eri kulttuurista tulevien viestinnästä syntyviä vaikutelmia ja merkityksiä * harjoitellaan kuuntelemisen ja puhumisen taitoja erityisesti väittely- ja neuvottelutilanteissa * tutustutaan teatteriin taidemuotona ja teatteri-ilmaisun keinoihin draaman menetelmien avulla * perehdytään viestintätilanteille tyypillisiin kielen keinoihin ja omaksutaan niitä osaksi omaa ilmaisua * pidetään vuorovaikutteisia ja havainnollistettuja valmisteltuja puhe-esityksiä * syvennetään oppilaiden kykyä käyttää puheen ja kokonaisilmaisun keinoja itseilmaisussa * arvioidaan omia vuorovaikutustaitoja ja viestintätapoja sekä nimetään niiden kehittämiskohteita   **S2 Tekstien tulkitseminen**   * perehdytään erilaisiin pohtiviin ja kantaa ottaviin teksteihin sekä niiden vaikutuskeinoihin ja kielellisiin piirteisiin tarkoituksenmukaisia käsitteitä käyttäen * opetellaan käyttämään ja tulkitsemaan erityyppisiä, monimuotoisia ja myös itselle uudenlaisia tekstejä (myös kuvaa, ääntä ja kirjoitusta yhdistäviä tekstejä) * pohditaan tekstien tarkoitusperiä ja kohderyhmiä sekä esitetään kriittisen lukijan kysymyksiä * laajennetaan lukuharrastusta nuortenkirjallisuudesta yleiseen kauno- ja tietokirjallisuuteen; luetaan useita kirjoja * monipuolistetaan luku-, kuuntelu- ja katselukokemuksia * eläydytään luettuun, kuunneltuun ja katseltuun, reflektoidaan omaa elämää niiden avulla ja jaetaan kokemuksia * harjoitellaan kirjallisuuden analyysi- ja tulkintataitoja lisäämällä käsitteiden käyttöä tekstien tarkastelussa ja vertailussa * tunnistetaan ja tulkitaan kielen kuvallisuutta sekä symboliikkaa ja syvennetään fiktion kielen ja kerronnan keinojen tuntemusta * seurataan lukutaidon kehittymistä   **S3 Tekstien tuottaminen**   * tuotetaan fiktiivisiä ja ei-fiktiivisiä tekstejä eri muodoissaan: kielellisinä, visuaalisina, audiovisuaalisina ja verkkoteksteinä * harjoitellaan tekstien tuottamista vaiheittain * annetaan ja vastaanotetaan palautetta tekstin tuottamisen eri vaiheissa * opiskellaan erityisesti pohtiville ja kantaa ottaville teksteille tyypillisiä tekstuaalisia, visuaalisia ja kielellisiä piirteitä ja hyödynnetään tätä tietoa tuotettaessa omia tekstejä * opetellaan arvioimaan itseä tekstien tuottajana * harjoitellaan tekstien kohdentamista ja kielen ja muiden ilmaisutapojen mukauttamista eri kohderyhmille ja eri tarkoituksiin sopiviksi * syvennetään ymmärrystä kirjoitetun yleiskielen piirteistä: hahmotetaan kappaleiden, virkkeiden ja lauseiden rakenteita (erilaiset kappalerakenteet, pää- ja sivulauseet, lauseenvastikkeet, lauseenjäsenet, lauseke) ja opitaan käyttämään asioiden välisten suhteiden ilmaisukeinoja sekä ilmaisemaan viittaussuhteita * kerrataan erilaisia ajan ja suhtautumisen ilmaisutapoja, harjoitellaan niiden käyttöä omissa teksteissä ja vertaillaan niitä oppilaille tuttuihin kieliin   **S4 Kielen, kirjallisuuden ja kulttuurin ymmärtäminen**   * laajennetaan tietämystä elokuvasta, teatterista, puhekulttuurista ja mediakulttuurin eri muodoista * innostetaan oppilasta aktiiviseksi kulttuuritarjonnan käyttäjäksi ja tekijäksi * perehdytään syvemmin kirjallisuuden päälajeihin, joihinkin alalajeihin sekä keskeisiin tyylivirtauksiin * luetaan monipuolisesti (maailmankirjallisuuden) klassikoita ja nykykirjallisuutta | | | | | |
| OPH:n tukimateriaali päättöarviointiin: <https://www.oph.fi/fi/koulutus-ja-tutkinnot/aidinkieli-ja-kirjallisuus-oppiaineen-paattoarviointi>  Tavoitteet T1, T9 ja T13 arvioidaan ainoastaan vuosiluokilla 7 ja 8 Jyväskylän vuosiluokkaistamisten mukaisesti.  Tavoitteet T4, T10 ja T15 arvioidaan ainoastaan vuosiluokalla 8 Jyväskylän vuosiluokkaistamisten mukaisesti. | | | | | |
| **Opetuksen tavoite** | **Sisältö-alueet** | **Opetuksen tavoitteista johdetut oppimisen tavoitteet** | **Arvioinnin kohde** | **Osaamisen kuvaus arvosanalle 5** | **Käytännönläheisiä esimerkkejä** |
| **Vuorovaikutustilanteissa toimiminen** | | | | | |
| T1 ohjata oppilasta laajentamaan taitoaan toimia tavoitteellisesti, motivoituneesti, eettisesti ja rakentavasti erilaisissa viestintäympäristöissä | S1 | Oppilas laajentaa taitoaan toimia erilaisissa vuorovaikutustilanteissa. | Toiminta  vuorovaikutustilanteissa | Oppilas osaa toimia itselleen tutussa ryhmässä ja arkisissa vuorovaikutustilanteissa. | Vuorovaikutusharjoitteet myös koulun ulkopuolella, kättelyharjoitteet, ryhmäyttävä toiminta, asiointiharjoitukset, erilaisissa viestivälineissä viestiminen (esim. Whatsapp, Discord, Teams, sähköposti, puhelin), neuvottelu/väittely |
| T2 kannustaa oppilasta monipuolistamaan ryhmäviestintätaitojaan ja kehittämään taitojaan perustella näkemyksiään sekä kielellisiä ja viestinnällisiä valintojaan | S1 | Oppilas monipuolistaa ryhmäviestintätaitojaan ja kehittää taitojaan perustella näkemyksiään. | Ryhmäviestinnän taidot | Oppilas osaa kuunnella muita ja osallistuu keskusteluun.  Oppilas osaa ilmaista mielipiteensä ja esittää sille jonkin perustelun. | Tämä tavoite voidaan arvioida osana harjoiteltavia vuorovaikutustilanteita.  Myös kirjallinen mielipiteen ilmaisu suoritusvaihtoehtona. |
| T3 ohjata oppilasta monipuolistamaan taitojaan erilaisissa viestintä- ja esitystilanteissa, myös draaman keinoin | S1 | Oppilas monipuolistaa kokonaisilmaisun taitojaan erilaisissa viestintä- ja esitystilanteissa. | Esiintymisen taidot | Oppilas osaa pitää lyhyen puhe-esityksen konkreettisesta, itselleen tutusta aiheesta.  Oppilas osaa ilmaista itseään ymmärrettävästi. | Opettajan tai oppilaan valitsema aihe valmistellussa puhe-esityksessä.  Puhe voidaan toteuttaa myös äänityksenä, videona, pienryhmässä, opettajan kanssa kahdestaan tai ryhmässä. |
| T4 kannustaa oppilasta syventämään viestijäkuvaansa niin, että hän oppii havainnoimaan omaa viestintäänsä ja tunnistamaan vahvuuksiaan sekä kehittämisalueitaan erilaisissa, myös monimediaisissa viestintäympäristöissä | S1 | Oppilas oppii havainnoiman omaa viestintäänsä ja tunnistamaan vahvuuksiaan sekä kehittämisalueitaan. | Vuorovaikutustaitojen kehittäminen | Oppilas osaa nimetä jonkin viestinnällisen vahvuutensa tai kehittämiskohteensa. | Esimerkiksi arviointikeskustelussa, osana kirjallista tai suullista tehtävää äidinkielessä tai muissa aineissa. |
| **Tekstien tulkitseminen** | | | | | |
| T7 ohjata oppilasta kehittämään erittelevää ja kriittistä lukutaitoa, harjaannuttaa oppilasta tekemään havaintoja teksteistä ja tulkitsemaan niitä tarkoituksenmukaisia käsitteitä käyttäen sekä vakiinnuttamaan ja laajentamaan sana- ja käsitevarantoa | S2 | Oppilas oppii erittelevää ja kriittistä lukutaitoa, oppii tekemään havaintoja asia- ja mediateksteistä ja tulkitsemaan niitä tarkoituksenmukaisia käsitteitä käyttäen. | Asia- ja mediatekstien erittely ja tulkinta | Oppilas osaa poimia tekstistä keskeisiä sisältöjä apukysymysten avulla.  Oppilas osaa nimetä muutaman yksinkertaiselle tekstilajille tyypillisen kielellisen tai tekstuaalisen piirteen. | Opettajan antamat tai esim. oppikirjassa olevat kysymykset pohtivaan, kantaaottavaan ja oppilaalle uudenlaiseen tekstiin liittyen.  Apukysymysten avulla mietitään esim. mikä tekee tekstistä (esim. kirja, sarjakuva, runo) kantaaottavan tai pohtivan. |
| T9 kannustaa oppilasta laajentamaan kiinnostusta itselle uudenlaisia fiktiivisiä kirjallisuus- ja tekstilajityyppejä kohtaan, monipuolistamaan luku-, kuuntelu- ja katselukokemuksiaan ja niiden jakamisen keinoja sekä syventämään ymmärrystä fiktion keinoista | S2 | Oppilas tutustuu itselleen uudenlaisiin fiktiivisiin teksteihin eri muodoissaan, monipuolistaa luku-, kuuntelu- ja katselukokemuksiaan ja jakaa niitä sekä syventää ymmärrystään fiktion keinoista. | Fiktiivisten tekstien erittely ja tulkinta | Oppilas osaa selostaa yksinkertaisen fiktiivisen tekstin juonen ja nimetä joitakin fiktion keinoja. | Oppilas lukee yksinkertaisen fiktiivisen tekstin yleisestä kaunokirjallisuuden genrestä, josta osaa kertoa pääjuonen omin sanoin.  Tekstiin voidaan perehtyä myös katselemalla ja kuuntelemalla (elokuvasovitukset, äänikirjat).    Kertoja, aikamuoto, käytetty kieli (esim. murre, slangi), vuoropuhelu, paikkojen ja henkilöiden kuvailu. |
| **Tekstien tuottaminen** | | | | | |
| T10 rohkaista oppilasta ilmaisemaan ajatuksiaan kirjoittamalla ja tuottamalla monimuotoisia tekstejä sekä auttaa oppilasta tunnistamaan omia vahvuuksiaan ja kehittämiskohteitaan tekstin tuottajana | S3 | Oppilas oppii ilmaisemaan ajatuksiaan kirjoittamalla ja tuottamalla monimuotoisia tekstejä sekä tunnistamaan vahvuuksiaan ja kehittämiskohteitaan tekstin tuottajana. | Monimuotoisten tekstien tuottaminen ja tekstin tuottamisen taitojen kehittäminen | Oppilas osaa tuottaa mallien avulla yksinkertaisia tekstejä.  Oppilas osaa nimetä jonkin vahvuutensa tai kehittämiskohteensa tekstin tuottajana. | Esim. tarina, mielipiteen ilmaisu tai asiointiteksti eri muotoisissa teksteissä (kirjoitettua, visuaalista esim. sarjakuva, ääntä ja kuvaa yhdistäen ja verkossa esim. blogin tai somepäivityksen muodossa).  Tekstiä tuotetaan vaiheissa samalla omia vahvuuksia ja kehittämiskohteita pohtien.  Tekstin voi tuottaa kirjoittamalla, sanoja/lauseita/tekstikappaleita leikkaamalla tai ympyröimällä, …). |
| T11 tarjota oppilaalle tilaisuuksia tuottaa kertovia, kuvaavia, ohjaavia ja erityisesti pohtivia ja kantaa ottavia tekstejä, myös monimediaisissa ympäristöissä, ja auttaa oppilasta valitsemaan kuhunkin tekstilajiin ja tilanteeseen sopivia ilmaisutapoja | S3 | Oppilas oppii tuottamaan kertovia, kuvaavia, ohjaavia, pohtivia ja kantaa ottavia tekstejä, myös monimediaisissa ympäristöissä, ja oppii valitsemaan kuhunkin tekstilajiin ja tilanteeseen sopivia ilmaisutapoja. | Tekstilajien hallinta | Oppilas osaa tuottaa mallien avulla yksinkertaisia ja konkreettisia kertovia ja kuvaavia tekstejä itselleen tutuista aiheista. |
| T13 ohjata oppilasta edistämään kirjoittamisen sujuvoittamista, vahvistamaan tieto- ja viestintäteknologian käyttötaitoa tekstien tuottamisessa, syventämään ymmärrystään kirjoittamisesta viestintänä sekä vahvistamaan yleiskielen hallintaa antamalla tietoa kirjoitetun kielen konventioista | S3 | Oppilas sujuvoittaa ja vahvistaa tekstien tuottamisen taitoaan käsin ja tieto- ja viestintäteknologiaa hyödyntäen sekä syventää ymmärrystään kirjoittamisesta viestintänä ja vahvistaa yleiskielen hallintaansa. | Ymmärrettävän tekstin tuottaminen ja kirjoitetun kielen konventioiden hallinta | Oppilas osaa tuottaa yksinkertaisen tekstin, jonka viestistä saa selvää.  Oppilas osaa käyttää yksinkertaisia virke- ja lauserakenteita sekä pääosin virkkeen lopetusmerkkejä ja isoa alkukirjainta virkkeen alussa ja erisnimissä.  Oppilas osaa kirjoittaa käsin ja tieto- ja viestintäteknologiaa hyödyntäen. |
| **Kielen, kirjallisuuden ja kulttuurin ymmärtäminen** | | | | | |
| T15 ohjata oppilasta syventämään kielitietoisuuttaan ja kiinnostumaan kielen ilmiöistä sekä auttaa oppilasta tunnistamaan kielen rakenteita, eri rekistereitä, tyylipiirteitä ja sävyjä ja ymmärtämään kielellisten valintojen merkityksiä ja seurauksia | S4 | Oppilas syventää kielitietoisuuttaan ja kiinnostuu kielen ilmiöistä, tunnistaa kielen rakenteita, eri rekistereitä, tyylipiirteitä ja sävyjä ja ymmärtää kielellisten valintojen merkityksiä ja seurauksia. | Kielitietoisuuden kehittyminen | Oppilas osaa havainnoida yksinkertaisia tekstien piirteitä.  Oppilas osaa nimetä muutamia tavanomaisia kirjoitetun ja puhutun kielen sekä arki- ja yleiskielen eroja. | Voidaan arvioida osana muiden tavoitteiden suorituksia.  Myös esim. etsi erot kahdesta erityyppisestä tekstistä, tunnista tekstien eroja ja nimeä niitä.  Mahdollisuuksien mukaan oman tai toisen tekstin korjaaminen. |
| T16 kannustaa oppilasta avartamaan kirjallisuus- ja kulttuurinäkemystään, tutustuttaa häntä kirjallisuuden historiaan, nykykirjallisuuteen ja kirjallisuuden eri lajeihin, auttaa häntä pohtimaan kirjallisuuden ja kulttuurin merkitystä omassa elämässään sekä tarjota oppilaalle mahdollisuuksia luku- ja muiden kulttuurielämysten hankkimiseen ja jakamiseen | S4 | Oppilas avartaa kirjallisuusnäkemystään, tutustuu kirjallisuuden historiaan ja nykykirjallisuuteen sekä kirjallisuuden eri lajeihin. | Kirjallisuuden tuntemus ja lukuharrastus | Oppilas osaa nimetä kirjallisuuden päälajit.  Oppilas on lukenut muutamia kokonaisia kaunokirjallisia tekstejä, esimerkiksi novelleja. | Kaunokirjallisuus ja tietokirjallisuus.  Lukemisessa keskitytään erityisesti maailmankirjallisuuteen ja nykykirjallisuuteen. |